EUROOPA PARLAMENDI RESOLUTSIOON,  
9. oktoober 2013,  
tähelepanekutega, mis on Euroopa Liidu 2011. aasta üldeelarve täitmisele heakskiidu andmist 
käsitleva otsuse lahutamatu osa, II jagu – Euroopa Ülemkogu ja nõukogu  
EUROOPA PARLAMENT,  
— võttes arvesse Euroopa Liidu 2011. aasta üldeelarvet (  1 ), 
— võttes arvesse Euroopa Liidu 2011. aasta konsolideeritud raamatupidamise aastaaruannet (COM(2012) 
436 – C7-0226/2012) (  2 ), 
— võttes arvesse Euroopa Kontrollikoja aastaaruannet eelarveaasta 2011 eelarve täitmise kohta koos 
institutsioonide vastustega (  3 ), 
— võttes arvesse Euroopa Liidu toimimise lepingu artikli 287 kohaselt 2011. aasta kohta koostatud 
kontrollikoja kinnitavat avaldust, (  4 ) mis kinnitab raamatupidamiskontode usaldatavust ja nende aluseks 
olevate tehingute seaduslikkust ja korrektsust,  
— võttes arvesse oma 17. aprilli 2013. aasta otsust, (  5 ) millega lükatakse edasi otsuse tegemine 2011. aasta 
eelarve täitmisele heakskiidu andmise kohta, ning sellele lisatud resolutsiooni,  
— võttes arvesse Euroopa Liidu toimimise lepingu artikli 314 lõiget 10 ning artikleid 317, 318 ja 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb 
Euroopa ühenduste üldeelarve suhtes kohaldatavat finantsmäärust), (  6 ) eriti selle artikleid 50, 86, 145, 
146 ja 147,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002), (  7 ) eriti selle artikleid 164, 
165 ja 166,  
— võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja 
komisjoni vahel eelarvedistsipliini ja usaldusväärse finantsjuhtimise kohta (  8 ), 
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni teist raportit (A7-0310/2013),ET 7.12.2013 Euroopa Liidu Teataja L 328/97  
( 1 ) ELT L 68, 15.3.2011, lk 1.  
( 2 ) ELT C 348, 14.11.2012, lk 1.  
( 3 ) ELT C 344, 12.11.2012, lk 1.  
( 4 ) ELT C 348, 14.11.2012, lk 130.  
( 5 ) ELT L 308, 16.11.2013, lk 20.  
( 6 ) EÜT L 248, 16.9.2002, lk 1.  
( 7 ) ELT L 298, 26.10.2012, lk 1.  
( 8 ) ELT C 139, 14.6.2006, lk 1.
A. arvestades, et maksumaksjatel ja avalikkusel tervikuna on demokraatlikus ühiskonnas õigus olla informee ­
ritud avaliku sektori tulude kasutamisest (  1 ); 
B. arvestades, et kodanikel on õigus teada, kuidas nende tasutavaid makse kulutatakse ning kuidas polii ­
tilistele institutsioonidele usaldatud võimu kasutatakse;  
C. arvestades, et nõukogu kui liidu institutsioon peaks kandma liidu kodanike ees demokraatlikku vastutust, 
kuna ta saab vahendeid Euroopa Liidu üldeelarvest;  
D. arvestades, et Euroopa Parlament on ainus otse valitud liidu institutsioon ja ta vastutab Euroopa Liidu 
üldeelarve täitmisele heakskiidu andmise eest;  
1. rõhutab Euroopa Liidu toimimise lepingus (ELi toimimise leping) sätestatud Euroopa Parlamendi rolli 
seoses eelarve täitmisele heakskiidu andmisega;  
2. juhib tähelepanu asjaolule, et ELi toimimise lepingu artikli 335 kohaselt esindab iga institutsioon „liitu 
siiski oma haldusliku iseseisvuse alusel oma tegevusalaga seotud küsimustes” ning vastavalt sellele 
vastutab iga institutsioon finantsmääruse artiklit 55 arvesse võttes oma eelarve täitmise eest ise;  
3. märgib, et kodukorra artikli 77 kohaselt kohaldatakse „sätteid, mis reguleerivad Euroopa Komisjonile 
eelarve täitmisel heakskiidu andmise menetlust [—] ka Euroopa Liidu teiste institutsioonide ja organite, 
nagu nõukogu (kui täitevvõimuasutuse), Euroopa Liidu Kohtu, kontrollikoja, Euroopa Majandus- ja 
Sotsiaalkomitee ning Regioonide Komitee eelarvete täitmise eest vastutavate isikute tegevusele eelarve 
täitmisel”;  
Eelarveaasta 2011 kohta kontrollikoja kinnitavas avalduses sisalduv arvamus Euroopa Ülemkogu 
ja nõukogu kohta  
4. rõhutab, et 2011. aasta aruandesse lisas kontrollikoda tähelepanekud Euroopa Ülemkogu ja nõukogu 
hankemenetluste kohta, mis puudutasid puhastusteenuseid ning tööriietuse ja -jalanõude ostmist ja mille 
puhul tuvastati teatavaid puudusi valiku- ja hindamiskriteeriumide kohaldamisel;  
5. võtab teadmiseks nõukogu selgitused hankemenetluste puuduste kohta ja kinnituse, et nõukogu järgib 
täielikult finantsmääruse mõtet ja põhimõtteid;  
6. on nõus kontrollikoja soovitusega, et eelarvevahendite käsutajad peaksid asjakohaste kontrollide ja 
paremate juhiste abil parandama hankemenetluste ülesehitust, koordineerimist ja tulemuslikkust; 
soovitab hanke-eeskirju, mida kõik liidu institutsioonid peavad täitma, rangemini kohaldada;  
7. märgib, et nõukogu ei andnud täpsemat vastust kontrollikoja soovitusele hankemenetluste asjakohaste 
kontrollide ja paremate juhiste kohta;ET L 328/98 Euroopa Liidu Teataja 7.12.2013  
( 1 ) Euroopa Kohtu 20. mai 2003. aasta otsus liidetud kohtuasjades C-465/00, C-138/01 ja C-139/01 Österreichischer 
Rundfunk ja teised (EKL 2003, lk I-4989, punkt 85).
Lahendamata küsimused  
8. peab kahetsusväärseks aastate 2007, 2008, 2009 ja 2010 eelarve täitmisele heakskiidu andmise menet ­
lustes esinenud probleeme, mis olid tingitud nõukogupoolse koostöö puudumisest; märgib, et Euroopa 
Parlament keeldus nõukogu peasekretäri tegevusele nõukogu 2009. ja 2010. aasta eelarve täitmisel 
heakskiitu andmast põhjustel, mis on nimetatud Euroopa Parlamendi 10. mai 2011. aasta, (  1 ) 
25. oktoobri 2011. aasta, (  2 ) 10. mai 2012. aasta (  3 ) ja 23. oktoobri 2012. aasta (  4 ) resolutsioonides;  
9. loodab, et edaspidi sisaldavad Euroopa Parlamendile nõukogu poolt esitatavad iga-aastased tegevus ­
aruanded põhjalikku ülevaadet kõikidest inimressurssidest, mis on liigitatud kategooriate, palgaastmete, 
sugude, kodakondsuse ja tööalasel koolitusel osalemise kaupa, samuti nõukogu sisemisi eelarveotsuseid;  
10. rõhutab, et Euroopa Ülemkogu eelarve ja nõukogu eelarve tuleks üksteisest lahutada, et suurendada 
kummagi institutsiooni finantsjuhtimise läbipaistvust ja vastutust;  
11. kordab, et nõukogu peab esitama põhjaliku kirjaliku selgituse, milles on üksikasjalikult välja toodud 
hoone Résidence Palace ostmiseks kasutatud assigneeringute summa, eelarvepunktid, kust need assignee ­
ringud võeti, seni tehtud osamaksed, tasumist ootavad osamaksed ja hoone kasutamise eesmärk;  
12. peab kahetsusväärseks, et nõukogu keeldub endiselt Euroopa Parlamendi küsimustele vastamast;  
13. kordab, et Euroopa Parlament ootab endiselt nõukogu vastust küsimustele ja dokumentide saamise 
taotlusele, mida Euroopa Parlament väljendas oma 10. mai 2012. aasta resolutsioonis; palub nõukogu 
peasekretäril anda Euroopa Parlamendi eelarvekomisjonile põhjalikud kirjalikud vastused nendele küsi ­
mustele;  
14. nõuab, et nõukogu kulusid tuleb kontrollida samamoodi kui muude institutsioonide omi; on arvamusel, 
et sellise kontrolli põhielemendid on sätestatud Euroopa Parlamendi 23. oktoobri 2012. aasta resolut ­
sioonis;  
15. väljendab aga heameelt selle üle, et nõukogu eesistuja võttis vastu Euroopa Parlamendi kutse osaleda 
16. aprilli 2013. aasta täiskogu istungil 2011. aasta eelarve täitmisele heakskiidu andmise raportite 
arutelul; on rahul sellega, et eesistujariik oli valmis arendama viljakat koostööd Euroopa Parlamendi ja 
nõukogu vahel;  
16. võtab teadmiseks eesistujariigi Iirimaa ettepaneku luua institutsioonidevaheline töörühm läbirääkimiste 
pidamiseks nõukogu eelarve täitmisele heakskiidu andmisega seotud võimalike lahenduste üle; ootab, et 
nõukogu eesistujariik Leedu teeks konkreetse ettepaneku;  
Parlamendi õigus anda heakskiit eelarve täitmisele  
17. toonitab Euroopa Parlamendi õigust anda heakskiit eelarve täitmisele vastavalt ELi toimimise lepingu 
artiklitele 317, 318 ja 319 kooskõlas praeguse tõlgenduse ja praktikaga, mille kohaselt tuleb heakskiit 
anda igale rubriigile eraldi, et säilitada läbipaistvus ja demokraatlik vastutus liidu maksumaksjate ees;ET 7.12.2013 Euroopa Liidu Teataja L 328/99  
( 1 ) ELT L 250, 27.9.2011, lk 25.  
( 2 ) ELT L 313, 26.11.2011, lk 13.  
( 3 ) ELT L 286, 17.10.2012, lk 23.  
( 4 ) ELT L 350, 20.12.2012, lk 71.
18. tuletab meelde, et komisjon teatas oma 25. novembri 2011. aasta vastuses eelarvekontrollikomisjoni 
esimehe kirjale, et on soovitav, et Euroopa Parlament jätkaks heakskiidu andmist, edasilükkamist või 
heakskiidu andmisest keeldumist teiste institutsioonide, sh nõukogu eelarve täitmisele nagu siiani;  
19. on arvamusel, et igal juhul tuleb anda hinnang nõukogu kui liidu institutsiooni haldusele vaatlusalusel 
eelarveaastal, tagades sellega Euroopa Parlamendi õigused, veendudes eeskätt demokraatliku vastutuse 
olemasolus liidu kodanike ees;  
20. usub seetõttu, et teatavat edasiminekut võiks saavutada sellega, kui Euroopa Parlament ja nõukogu 
koostaksid ühiselt nimekirja dokumentidest, mida omavahel vahetada, et täita oma vastavaid ülesandeid 
eelarve täitmisele heakskiidu andmise protsessis;  
21. on seisukohal, et rahuldav koostöö kahe institutsiooni vahel avatud ja ametliku arutelu vormis võib olla 
positiivne märk, mida edastada liidu kodanikele neil raskeil aegadel.ET L 328/100 Euroopa Liidu Teataja 7.12.2013